Augusztus 9.

Névnapok: Emőd + Hágár, János, Orlandó, Roland, Román

Események 
 681 – Bulgária megszületése.
 1173 – Megkezdik a pisai harangtorony építését. A torony lassú megdőlése már az építés során elkezdődik. Mai ferde helyzete évszázadok alatt fokozatosan alakul ki.
 1803 – Robert Fulton gőzhajójának első útja a párizsi Szajnán.
 1849 – Bem tábornok csapatai vereséget szenvednek Haynautól a temesvári csatában.
 1866 – Budapesten megnyílik a Fővárosi Állat- és Növénykert
 1914 – Megkezdődik a mülhauseni csata, mely az első világháborúban a németek ellen intézett első francia támadás volt.
 1945 –  Az Egyesült Államok hadserege atombombát dob Nagaszakira
 1945 – A Szovjetunió hadat üzen a Japán Birodalomnak és megkezdi Mandzsúria megszállását.
 1957 – Vízre bocsátják a szovjet haditengerészet első atomhajtóműves tengeralattjáróját.
 1965 – Szingapúr elnyeri függetlenségét.
1969 – Charles Manson követői vérfürdőt rendeztek Los Angelesben.
 1974 – Richard Nixon amerikai  elnök lemond a Watergate-botrányban való érintettsége miatt. Hivatalát Gerald Ford alelnök veszi át.
 1993 – Letette alkotmányos esküjét és ezzel hivatalosan is elfoglalta a belga trónt II. Albert belga király
 2006 – Elindult a magyar fejlesztésű keresőmotor, a Miner.hu.

Sportesemények 
Formula–1
 1987 –  magyar nagydíj, Hungaroring – Győztes: Nelson Piquet (Willams Honda Turbo)

Születések 
 1648 – Johann Michael Bach német  zeneszerző († 1694)
 1757 – Thomas Telford skót építész, út-, híd- és hajózási csatorna tervező mérnök († 1834)
 1759 – Johann Christoph Friedrich GutsMuths német pedagógus († 1839)
 1783 – Alexandra Pavlovna Romanova orosz nagyhercegnő, I. Pál cár leánya, József nádor első felesége († 1801)
 1789 – Nicolas-Charles Bochsa francia hárfás, zeneszerző, karmester, zeneműkiadó és színházigazgató († 1856)
 1794 – Achille Valenciennes francia zoológus († 1865). 
 1795 – Dukai Takách Judit magyar költő († 1836)
 1797 – Ambrózy Mátyás evangélikus lelkész († 1869)
 1839 – Károly Tivadar bajor herceg  a Wittelsbach-ház Pfalz–Birkenfeld–Gelnhausen mellékágának tagja, korának elismert szemszakorvosa, Erzsébet királyné öccse († 1909)
 1864 – Roman Dmowski lengyel politikus, ideológus, államférfi († 1939)
 1872 – Glücklich Vilma zsidó származású tanárnő, a magyarországi polgári feminista mozgalom egyik vezetője. Az első nő, aki egyetemre járt Magyarországon. († 1927)
 1899 – Armand Salacrou francia író, drámaíró († 1989)
 1914 – Fricsay Ferenc magyar karmester († 1963)
 1921 – Hanák Péter Széchenyi-díjas történész, az MTA tagja († 1997)
 1923 – Árva János Jászai Mari-díjas magyar színész († 1993)
 1925 – Len Sutton amerikai autóversenyző († 2006)
 1930 – Jakó Géza orvos, sebész, fül- és gégegyógyász, az MTA tagja († 2015)
 1936 – Kabdebó Lóránt József Attila-díjas magyar irodalomtörténész, kritikus, egyetemi tanár, Szabó Lőrinc monográfusa († 2022)
 1938 – Otto Rehhagel Európa-bajnok (a görög válogatottal) német labdarúgóedző, volt labdarúgó
 1941 – Volker Prechtel német színpadi és filmszínész (A rózsa neve) († 1997)
 1941 – Zétényi Zsolt magyar jogász, a Százak Tanácsának tagja, a Nemzeti Jogvédő Alapítvány kuratóriumi elnöke. 
 1944 – Patrick Depailler francia autóversenyző († 1980)
 1944 – Sam Elliott amerikai színész
 1952 – Dimulász Miklós magyar színész
 1952 – Máhr Ági Jászai Mari-díjas magyar színésznő
 1953 – Delhusa Gjon magyar zenész
 1953 – Jean Tirole közgazdasági Nobel-díjas francia egyetemi professzor
 1955 – Laár András magyar zenész, humorista
 1957 – Melanie Griffith amerikai színésznő, Tippi Hedren amerikai színésznő leánya
 1961 – Orosz Helga magyar színésznő
 1963 – Whitney Houston amerikai énekesnő († 2012)
 1964 – Brett Hull kétszeres Stanley Kupa győztes kanadai-amerikai jégkorongozó, az NHL egyik valaha volt legnagyobb góllövője
 1968 – Gillian Anderson amerikai színésznő
 1968 – Eric Bana ausztrál színész
 1971 – Kertész Marcella Jászai Mari-díjas magyar színésznő 
 1972 – Szalay Marianna magyar színésznő
 1973 – Filippo Inzaghi olasz válogatott labdarúgó játékos, tipikus befejező csatár, a Juventus, később az AC Milan játékosa
 1975 – Palotás Petra magyar író, az RTL Klub korábbi műsorvezetője
 1976 – Audrey Tautou francia színésznő
 1977 – Csordás Csaba magyar labdarúgó
 1979 – José Guerra kubai műugró
 1982 – Tyson Gay amerikai sprinter
 1983 – Ashley Suzanne Johnson amerikai színésznő, énekesnő
 1984 – Pető Péter magyar újságíró, politikai elemző, korábbi nemzetközi labdarúgó-játékvezető
 1984 – Pierre Perrier francia színész
 1984 – Kim Jihoon dél-koreai tornász
 1985 – Filipe Luís brazil válogatott labdarúgó
 1985 – Anna Kendrick amerikai színésznő
 1987 – Délczeg Gergely magyar labdarúgó
 1988 – Sándor Péter magyar színművész, énekes
 1990 – Bill Skarsgård svéd színész
 1992 – Burkely Duffield kanadai színész 
 1993 – Panajótisz Szamilídisz görög úszó

Halálozások 
 378 – Valens római császár (életét vesztette a gótok elleni hadrianopolisi csatában) (* 328)
 1472 – Vitéz János bíboros, esztergomi érsek (* 1408)
 1516 – Hieronymus Bosch németalföldi festőművész (* 1450 körül)
 1862 – Narcyz Olizar lengyel politikus, államférfi, író, újságíró, festő (* 1794)
 1883 – Albert Ferenc bölcsész, királyi tanácsos, az egri érseki csillagvizsgáló igazgatója és Heves megye tanfelügyelője (* 1811)
 1912 – Buza János főiskolai tanár, gyűjteményőr (* 1848)
 1913 – Szinnyei József magyar bibliográfus, könyvtáros, irodalomtörténész (* 1830)
 1919 – Ernst Haeckel német zoológus és filozófus, ő tette Charles Darwin munkásságát Németországban ismertté (* 1834)
 1932 – John Charles Fields kanadai matematikus, a Fields-érem névadója (* 1863)
 1937 – Franciszek Niżałowski, az Osztrák–Magyar Monarchia hadbírája, a Lengyel Hadsereg Legfelsőbb Katonai Bíróságának elnöke (* 1859)
 1962 – Hermann Hesse Nobel-díjas német-svájci író, költő (* 1877)
 1964 – Bárczi Gusztáv Kossuth-díjas magyar orvos, gyógypedagógus, az MTA tagja (* 1890)
 1969 – Sharon Tate amerikai filmszínésznő, Roman Polański filmrendező felesége (* 1943)
 1975 – Dmitrij Dmitrijevics Sosztakovics szovjet-orosz zeneszerző, zongoraművész (* 1906)
 2000 – Harsányi János (John C. Harsanyi) magyar származású Nobel-díjas amerikai közgazdász (* 1920)
 2003 – Gregory Hines amerikai színész, énekes, táncos (* 1946)
 2004 – Nehéz-Posony István magyar ügyvéd, publicista (* 1947)
 2006 – James Van Allen amerikai fizikus, csillagász (* 1914)
 2016 – Granasztói György magyar történész, egyetemi tanár (* 1938)
 2023 – Robbie Robertson, kanadai zenész, dalszerző, producer és színész (* 1943).

Nemzeti ünnepek, emléknapok, világnapok 
 Az Állatkertek napja 
 A világ őslakosainak nemzetközi napja
 Szingapúr: a függetlenség napja (Malajziától, 1965-ben)
 Dél-afrikai Köztársaság: nők napja

Augusztus 09.